Ganet eo Tangi Malmanche dar 7 a viz Gwengolo 1875 e Saint-Omer, en Artez (Bro-Chall) ha marvet dan 20 a viz Meurzh 1953 e Courbevoie (Bro-Chall). Bevañ a reas ar chrennard etre lise Brest ha maner ar Rest e parrez Plabenneg. Nepell diouzh ar maner e oa ur vilin e-lech ma laboure Urien ar Choant ha Mari ar Rouz. Plijout a rae da Vari kontañ istorioù hag a drugarez dezhi e teskas Tangi Malmanche brezhoneg hag e talchas soñj eus an istorioù-se a-hed de vuhez. Kroget eo Tangi gant e studioù e Brest betek al lise, ha war-lerch ez eo aet dober studioù war ar gwir da Roazhon. Ur wech echu gant ar studioù-se ez eas da Bariz a-benn tapout un aotregezh war al lizhiri hag un testeni eus Skol-Uhel ar Studioù-Micherel. Mestr-gov e oa deus e vicher met diouzhtu pen doa un nebeud amzer dieub e skrive e brezhoneg, kelenner e voe ivez Tangi Malmanche er bloavezhioù 1904-1905, evit Kevredigezh Bretoned Pariz, La Bretagne. Bevañ a reas e fin e vuhez e Pariz ha war-bouez un nebeud mignoned, en digenvez. Mervel a reas hon dramaour brudetañ e Clichy (92110) pell diouzh e vro, «brudet ha dianav» evel ma skrivas gant mousfent, er bloavezh 1953 da 78 bloaz. Douaret e voe e bered Dives-Sur-Mer (14140), e Bro-Normandi.